પૃથ્વીની સદીને કારણે જીત મેળવનારી મુંબઇ 10 જાન્યુઆરીથી ગુજરાત સામે ફાઇનલમાં રમશે. ફાઇનલ ઇંદોરમાં રમાશે. ગુજરાતે બીજી સેમીફાઇનલમાં ઝારખંડને 123 રને હરાવી ફાઇનલમાં પ્રવેશ કર્યો છે. તમિલનાડુએ બીજા દાવમાં 356/6 ના સ્કોર પર પોતાનો દાવ ડિક્લેર કરીને મુંબઇ સામે જીત માટે 251 રનનું લક્ષ્ય રાખ્યુ હતુ. પોતાની પહેલી રણજી મેચ રમી રહેલ પૃથ્વી શૉ એ તમિલનાડુની આશાઓ પર પાણી ફેરવી દીધુ હતુ. પહેલી વિકેટ લેવા માટે તેમણે પ્રફૂલ વાઘેલા સાથે 90 રનની પાર્ટનરશીપ કરી. ત્યારબાદ બીજી વિકેટ માટે પણ તેણે અય્યર સાથે 91 રન જોડ્યા અને મુંબઇની જીત સરળ બનાવી દીધી. જ્યારે પૃથ્વી સદી પૂરી કરીને આઉટ થયો ત્યારે મુંબઇને જીત માટે માત્ર 10 રન કરવાના બાકી હતા. જે તેની ટીમે સરળતાથી બનાવી લીધા. મુંબઇની ટીમે 63 મી ઓવરમાં 6 વિકેટ ગુમાવીને લક્ષ્ય મેળવી લીધુ. મુંબઇ 46 મી વાર રણજી ટ્રોફીની ફાઇનલમાં પહોંચ્યુ છે. તેની નજર 42 મી ટ્રોફી પર છે જ્યારે બીજી વાર ફાઇનલમાં પહોંચેલુ ગુજરાત પહેલી વાર રણજી ટ્રોફી જીતવા માટે પ્રયત્ન કરશે.